# VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN

**Xefatura Territorial de Ourense** Rúa Curros Enríquez, 1-4º 32003 Ourense

# Asunto: Alegacións ao Acordo do 28 de abril de 2022, da Xefatura Territorial de Ourense, polo que se someten a información pública as solicitudes de autorización administrativa previa, a declaración de utilidade pública, en concreto, e a necesidade de urxente ocupación, a autorización administrativa de construción, o proxecto sectorial de incidencia supramunicipal e o estudo de impacto ambiental do proxecto de instalacións de conexión Beariz 400 kV Eixe leste, sitas nos concellos de Beariz, Boborás e O Irixo, da provincia de Ourense (expediente IN408A 2020/175). DOG Núm. 88, de 6 de maio de 2022..

Don/Dona con

DNI Número , e con domicilio a efectos de notificacións en

, concello de , provincia , teléfono email .

**EXPÓN:**

Á vista do Acordo do 28 de abril de 2022, da Xefatura Territorial de Ourense, polo que se someten a información pública diversa documentación do proxecto de instalacións de conexión Beariz 400 kV, eixe leste, sitas nos concellos de Beariz, Boborás e O Irixo, da provincia de Ourense (expediente IN408A 2020/175), por medio do presente escrito realízanse as seguintes **ALEGACIÓNS:**

***PRIMEIRA.-* VULNERACIÓN DE DEREITOS FUNDAMENTAIS.** O Acordo non inclúe o trámite de exposición pública nos Concellos afectados. Moitos propietarios non recibiron notificación postal comunicando a afección dos seus terreos polo proxecto de alta tensión. Non hai tempo material para analizar os documentos sometidos á información. Vulnérase a normativa da Unión Europea sobre o acceso á información e a participación da cidadanía no proceso de toma de decisións. Hai unha alta complexidade técnico-xurídica do presente procedemento que conleva una feble posición dos particulares afectados respecto dos seus dereitos de participación no mesmo. Impónse una dinámica na que quen pretende implantar o proxecto dispón dunha lexislación feita á súa medida e multitude de medios técnicos e económicos; fronte a esa parte, a contraparte nin dispón de medios económicos, nin de coñecementos, nin de normativa que ampare a súa posición. Ademais os documentos sometidos á información carecen de imparcialidade pois son informes feitos a instancia da empresa promotora e deberían ser realizados por técnicos pertencentes a un organismo independente.

***SEGUNDA.-* AUSENCIA DE UTILIDADE PÚBLICA DO PROXECTO.** O proxecto va a incentivar o éxodo poboacional, non va a xerar emprego nin a fixar poboación na zona, deixando graves prexuízos para as persoas que alí viven e as compensacións que se lles ofrecen son ridículas. Unha empresa contratada está presionando aos afectados para que asinen convenios de mutuo acordo empregando métodos cercanos á coacción.

# *TERCEIRA.-* O PROCEDEMENTO NON RESPECTA OS PRINCIPIOS DE OBXECTIVIDADE, PROPORCIONALIDADE,

**TRANSPARENCIA, IGUALDADE E NON DISCRIMINACIÓN.** O Consello da Cultura de Galicia solicitou unha moratoria na autorización dos parques eólicos ao estimar que están en trámite a concesión de 275 parques eólicos coas correspondentes liñas de evacuación. Hai un desenvolvemento anárquico e ao marxe da avaliación ambiental estratéxica do sector eólico en Galicia e as correspondentes liñas eléctricas de evacuación como a deste proxecto fronte ao que alegamos.

***CUARTA.-* O PROXECTO PRESENTADO INCORRE EN FRAUDE DE LEI.** Hai unha división artificiosa de proxectos de carácter fraudulento. No DOGA de 23 de marzo de 2022 sacábanse a exposición pública os parques eólicos de Valdepereira e Pico Seco. Nada se refería na documentación ás liñas de evacuación e demais infraestruturas asociadas imprescindibles para o funcionamento dos parques eólicos. O mesmo ocorre co resto dos parques como Paraño, A Estivada…etc. A fragmentación artificial de proxectos de parques eólicos e liñas de evacuación minóranse as garantías de protección ambiental ao aniquilar a posibilidade de avaliar conxuntamente os proxectos artificiosamente divididos. É evidente que non estamos ante proxectos independentes e plenamente funcionais de xeito illado. Estas Instalacións de Conexión Beariz 400 kV –Eixo Este é intrínseca alomenos aos 25 parques eólicos e tal vez máis, por tanto, debería analizarse conxuntamente en todo o procedemento de avaliación ambiental. Esta infraestrutura resulta imprescindible para a viabilidade e desenvolvemento dos 25 parques eólicos debido ao cal débense analizarse pormenorizadamente os efectos e impactos de todos eles e a totalidade das infraestruturas asociadas aos mesmos, como é o caso destas instalacións. Os proxectos dos parques eólicos e as liñas de evacuación deben ser contemplados como un conxunto integrado nun mesmo proxecto. Non é de recibo sortear a través dunha máis que utilizada fragmentación, uns efectos sinérxicos e acumulativos ausentes nos estudos de impacto ambiental e nas declaracións de impacto ambiental.

***QUINTA.-* AFECCIÓN ÁS PERSOAS.** A liña de alta tensión pasa moi cerca de núcleos habitados co risco para a saúde derivada dos fortes campos electromagnéticos. Tamén se producirán problemas na recepción da sinal de telefonía e de televisión. Existe unha afección severa para núcleos rurais como: Silvares, Cebral, Froufe, Espiñeiros, Sonelle, Regueiro de Arriba, Regueiro de Abaixo, A Ermida, a Capela da Candelaria, Nabas, Erixe, Surribas, Campo dos Carros, Readegos (29 hab),O Regueiro (49 hab), A Cida (65 hab), Froufe (81 hab), Espiteira (92 hab), Dadin (116 hab), Xendive (146 hab), Parada de Labiote (209 hab), Moreiras (217 hab), Cusanca (228 hab), Baiste (256 hab), Lebozan (302 hab), Feas (436 hab), O Campo (571 hab), Beariz (773 hab)….etc.

***SEXTA.-* AFECCIÓN ÁS ACTIVIDADES AGROGANDEIRAS.** Falta a avaliación do impacto do proxecto sobre as zonas de produción agrícola e gandeira. No trazado la liña de alta tensión e nas súas proximidades existen actividades gandeiras principalmente de producción de carne que se verían moi afectadas por esta instalación. Igualmente afectaría a actividade agraria e gandeira para o autoconsumo. O mesmo pasa coa produción doutros productos agroalimentarios como por exemplo a mel.

***SETIMA.-* AFECCIÓN AO MONTE E AS EXPLOTACIÓNS FORESTAIS.** Non se analiza o impacto económico e social sobre os montes e as explotacións forestais na área de afección do proxecto. Cómpre por de manifesto que dita eiva resulta singularmente significativa e grave, toda vez que os rendementos medeireiros constitúen una importante fonte de ingresos para as economías das familias locais. A liña de alta tensión ocupa terreos de varias Comunidades de Montes co menoscabo para estas entidades. Ademais incrementa exponencialmente o risco dos incendios forestais. O artigo 59 da Lei 7/2012, de 28 de xuño, de montes de Galiza prohibe o cambio de uso forestal dos terreos queimados, por 30 anos. Parte do trazado sitúase en terreos que sufriron incendios forestais.

***OITAVA.-* AFECCIÓNS AO MEDIO AMBIENTE.** Colisión frontal do proxecto cos obxectivos da estratexia da Unión Europea sobre a biodiversidade. O estudo de impacto ambiental non cumple con todos so requisitos establecidos na Lei de Avaliación Ambiental. Tampouco se avalía de maneira obxectiva a alternativa 0 en relación a tódolos aspectos ambientais e sociais. Afección directa e indirecta sobre o espazos naturais protexidos pois a liña de alta tensión está próxima aos espazos naturais como son a ZEC Serra do Candán, ZEC Serra do Cando e ZEC Pena Veidosa. Cómpre ter en conta que a Rede Natura 2000 localízase prácticamente á beira das instalacións. A liña de alta tensión producirá impactos significativos sobre a fauna e flora da súa contorna. Prexuizos irreversibles para o lobo. Afección severa a especies endémicas en perigo de extinción ou vulnerables. Afección moi severa e prexuizos significativos para os recursos hídricos. Con vulneración flagrante da Directiva Marco da Auga e ausencia dun estudo hidrolóxico. Afección severa e prexuizos irreversibles para o sistema de brañas e humidais da zona de afección do proxecto.

***NOVENA.-* AFECCIÓNS AO PATRIMONIO CULTURAL.** Afección severa ao patrimonio cultural e arqueolóxico e a súa descontextualización. Afeccion severa a: Mamóa de A chancela 1 GA32011003, Mamóa de A chancela 2 GA32011012, Petroglifo de A chancela GA32011009, Morico da Pena GA32035026, Campo de Hórreos de Sonelle 219 PXOM de Boborás entre outros. **O estudo patrimonial da promotora é moi deficiente**. Contrariamente ao que se indica no estudo existen indicios máis que evidentes e razoables da existencia de máis patrimonio arqueolóxico. Tamén hai moito patrimonio vencellado á grandeza dos recursos hídricos da zona de afección do proxecto que é obviado pola mercantil promotora. A promotora obvia o impacto sinérxico sobre o patrimonio da totalidade dos parques eólicos e as súas infraestruturas de evacuación. Así por exemplo, o Morico da Pena tamén está afectado polo proxecto eólico Valdepereira. O mesmo ocorre con otros bens. Non cabe pois descontextualizar o patrimonio cultural nin desvencellalo da paisaxe como se fai no estudo de impacto ambiental. O patrimonio cultural inmaterial queda sen avaliar. Tampouco se avalía o impacto sobre os Camiños Históricos existentes na zona, entre eles **o Camiño de Santiago da Xeración Nós**.

***DÉCIMA.-* AFECCIÓN MOI SEVERA Á PAISAXE.** Afección severa e prexuizos irreversibles para as Áreas de Interés paisaxístico da contorna do proxeccto. Grande impacto sobre numerosas rutas de sendeirismo existentes na contorna. Afección severa á rede de miradoiros existentes próximos á liña de alta tensión que se proxecta.

***SOLICITA:***

O rexeitamento da autorización administrativa e a non construción do proxecto de instalacións de conexión Beariz 400 kV, eixe leste, sitas nos concellos de Beariz, Boborás e O Irixo, da provincia de Ourense (expediente IN408A 2020/175), pola invalidez do documento ambiental, do proxecto sectorial de incidencia supramunicipal e polo tanto a ausencia de utilidade pública algunha.

En , a día 8 de maio de 2022

Asdo.-